**Likumprojekta “Grozījumi Patērētāju tiesību aizsardzības likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts izstrādāts, lai noteiktu patērētāju tiesības neatbilstošu digitālā satura un digitālā pakalpojuma piegādes gadījumos, tādējādi veicinot augstāku patērētāju tiesību aizsardzības līmeni digitālajā jomā. Vienlaikus likumprojektā tiek precizētas un stiprinātas normas, kas nodrošina patērētāju tiesību aizsardzību neatbilstošu preču iegādes gadījumā. Kopumā likumprojekts veicinās ātrāka digitālā vienotā tirgus izaugsmi, stiprinās patērētāju tiesības un atvieglos pārrobežu tirdzniecība uzņēmumiem. Grozījumi Patērētāju tiesību aizsardzības likumā ir jāpieņem līdz 2021.gada 1.jūlijam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai nodrošinātu Eiropas Parlamenta un Padomes direktīvu (ES) 2019/2161 ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu, Eiropas Parlamenta un Padomes direktīva (ES) 2019/770 par dažiem digitālā satura un digitālo pakalpojumu piegādes līgumu aspektiem un Eiropas Parlamenta un Padomes direktīva (ES) 2019/771 par atsevišķiem preču pārdošanas līgumu aspektiem, ar kuru groza Regulu (ES) 2017/2394 un Direktīvu 2009/22/EK un atceļ Direktīvu 1999/44/EK prasību pārņemšanu nacionālajos tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 6.maijā Eiropas Komisija nāca klajā ar Digitālā vienotā tirgus stratēģiju COM (2015) 192, kuras mērķis bija veicināt e-komercijas attīstību, ļaujot patērētājiem un uzņēmējiem efektīvāk izmantot vienotā tirgus sniegtās priekšrocības. Lai realizētu iepriekš minētās stratēģijas mērķi, kā arī veicinātu ātrāku digitālā vienotā tirgus izaugsmi un sakārtotu uzņēmējdarbības vidi, radot to uzņēmējdarbībai draudzīgu un atvieglojot pārrobežu tirdzniecību uzņēmumiem, jo īpaši maziem un vidējiem uzņēmumiem, Eiropas Komisija 2015.gada 9.decembrī nāca klajā ar diviem saistītiem priekšlikumiem. 2019.gada 20.maijā tika publicēta Eiropas Parlamenta un Padomes direktīva (ES) 2019/770 par dažiem digitālā satura un digitālo pakalpojumu piegādes līgumu aspektiem (turpmāk – Direktīva 2019/770) un Eiropas Parlamenta un Padomes direktīva (ES) 2019/771 par atsevišķiem preču pārdošanas līgumu aspektiem, ar kuru groza Regulu (ES) 2017/2394 un Direktīvu 2009/22/EK un atceļ Direktīvu 1999/44/EK (turpmāk – Direktīva 2019/771). Savukārt 2018.gada 11.aprīlī Eiropas Komisija nāca klajā ar priekšlikumu par nepieciešamību modernizēt vairākas direktīvas un 2019.gada 27.novembrī tika publicēta Eiropas Parlamenta un Padomes direktīvu (ES) 2019/2161 ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (turpmāk – Direktīva 2019/2161). Lai nodrošinātu Direktīvas 2019/2161 Direktīvas 2019/770 un Direktīvas 2019/771 prasību pārņemšanu, izstrādāti grozījumi Patērētāju tiesību aizsardzības likumā (turpmāk – Likumprojekts).Likumprojekts paredz izmaiņas jau pastāvošajos noteikumos attiecībā uz preču tirdzniecību, kā arī paredz papildināt ar jauniem noteikumiem attiecībā digitālā satura piegādes līguma aspektiem. Digitālā satura vai digitālā pakalpojumu atbilstība līguma noteikumiemLikumprojekts paredz jaunas prasības attiecībā uz digitālā satura un digitālā pakalpojumu atbilstību. Prasības uz digitālā satura un digitālā pakalpojumu atbilstību ir nošķirtas no preču atbilstības prasībām, ņemot vērā pastāvošās atšķirības preču, digitālā satura vai digitālā pakalpojumu būtībā. Vienlaikus līdzīgi kā preces atbilstībai līguma noteikumiem, tiek paredzēts, ka arī digitālajam saturam ir jāatbilst noteiktajam aprakstam, veidam, daudzumam, kvalitātei, kā arī tam ir jābūt piegādātam ar visiem piederumiem, instrukcijām un atjauninājumiem, lai to varētu izmantot tādam nolūkam, kādam tas paredzēts. Likumprojekts arī ietver prasības digitālā satura vai digitālā pakalpojuma piegādei, pareizai integrēšanai un modificēšanai, kā arī noteikumus par atteikuma tiesībām iegādājoties digitālo saturu vai digitālo pakalpojumu, un noteikumi, kāda informācija patērētājam ir jāsniedz pirms līgums par digitālā satura vai digitālā pakalpojuma iegādi patērētājam kļūst saistošs.Vienlaikus Likumprojekts paredz, ka attiecībā uz digitālā satura vai pakalpojuma atbilstību ir noteikti pienākumi arī patērētājam. Ņemot vērā digitālo elementu būtību, ir svarīgi, ka patērētājs ievēro pārdevēja vai pakalpojuma sniedzēja norādījumus. Ar Likumprojektu tiek paredzēts, ka pārdevējs vai pakalpojuma sniedzējs nav atbildīgs par digitālā satura vai digitālā pakalpojuma neatbilstību, ja patērētājs savlaicīgi neuzstāda piegādātos atjauninājumus, tostarp drošības atjauninājumus, kas nepieciešami, lai saglabātu digitālā satura vai digitālā pakalpojuma atbilstību. Tas attiecas arī uz precēm ar digitāliem elementiem. Dati kā maksāšanas līdzeklisLikumprojektā tiek nostiprināta jau praksē esoša pieeja maksāt naudas summu vai vērtības digitālu ekvivalentu. Praksē ir sastopams, ka, piemēram, lai varētu lietot kādu sociālo mediju platformu, ir jāsniedz savi personas dati – vārds, vecums, elektroniskā pasta adrese u.c. Šādos gadījumos tiek uzskatīts, ka patērētājs ir iegādājies digitālu saturu vai digitālu pakalpojumu, šajā gadījumā piekļuvi sociālo mediju platformai, piemēram, *facebook*, par vērtības digitālu ekvivalentu. Šādas izmaiņas regulējumā paredz patērētāju aizsardzību nosakot, ka arī šādos gadījumos patērētājam ir tiesības uz atbilstošu un kvalitatīvu digitālo saturu vai pakalpojumu, kāds būtu gadījumā, ja par to tiktu maksāta naudas summa. Vienlaikus, Likumprojekts neparedz atšķirīgus noteikumus, kas izriet no Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Attiecībā uz patērētāja personas datiem pārdevējs vai pakalpojuma sniedzējs ievēro Vispārīgā datu aizsardzības regulas paredzētos pienākumus.Preces definīcijas tvērums Direktīva 2019/771 precizē preces definīciju, nosakot, ka par preci tiek uzskatīta ne tikai jebkura lieta, ko piedāvā vai pārdod patērētājam, bet arī jebkādi materiāli kustami priekšmeti, kas ietver digitālu elementu vai ir saistīti ar to tādā veidā, ka digitālu elementu neesamība neļautu precēm pildīt savas funkcijas. Ņemot vērā, ka ar Direktīvu 2019/770 tiek noteiktas prasības digitālajam saturam un digitālajam pakalpojumam, šāds precizējums skaidri nodala atšķirību tiesiskajā regulējumā starp preci, t.sk., preci ar digitālu elementu, digitālo saturu un digitālo pakalpojumu. Tas nozīmē, ka prece, kas nespēj pildīt savas funkcijas bez digitālā elementa, piemēram, viedtālrunis nespēj pildīt savas funkcijas bez programmatūras, tiks uzskatīta par preci un gadījumā, ja prece nedarbosies, tiks piemēroti noteikumi, kas attiecas uz precēm. Savukārt, ja prece spēj pildīt savas funkcijas bez digitāla elementa un digitālais elements ir tikai papildus funkciju nodrošināšanai, piemēram, automašīna ar navigācijas sistēmu, prasības attiecībā uz automašīnu būs atbilstoši preces tvērumam, savukārt navigācijas sistēmai būs prasības, kas izriet no digitālā satura vai pakalpojuma tvēruma, jo automašīna ir izmantojama bez navigācijas sistēmas, t.i., navigācijas sistēmas neesamības gadījumā automašīna ir izmantojama tās mērķim. Patērētāja prasījumu tiesības un termiņšAr Likumprojektu tiek precizēts, ka turpmāk patērētāja prasījuma tiesību termiņš, kas ir divi gadi, tiks uzsākts ar preces piegādes dienu, nevis preces iegādes dienu, kā to paredz šī brīža normatīvais regulējums. Tas pats attiecas uz digitālā satura vai digitālā pakalpojuma prasījuma tiesību termiņu – patērētājs būs tiesības pieteikt prasījumu pārdevējam vai pakalpojuma sniedzējam divu gadu laikā no digitālā satura vai digitālā pakalpojuma piegādes brīža. Savukārt, izņēmums ir digitālā satura vai digitālā pakalpojuma prasījuma tiesību termiņš gadījumos, kad digitālais saturs vai digitālais pakalpojums tiek piegādāts kādā konkrētā laikposmā – šādos gadījumos pārdevējs vai pakalpojuma sniedzējs ir atbildīgs par jebkādu neatbilstību laikposmā, kas noteikts ar līgumu.Lai arī Direktīva 2019/771 paredz iespēju ES Dalībvalstīm pagarināt patērētāja prasījumu tiesību termiņus, ir jāņem vērā gan patērētāju interese, gan uzņēmēju iespējas. Lai arī tiek noteikts, ka ilgākas preču ilgizturības nodrošināšana ir svarīga, lai panāktu ilgtspējīgākus patēriņa modeļus un aprites ekonomiku, ir jāņem vērā, ka tas patērētājam varētu maksāt dārgāk. Ilgizturība ir svarīgs kritērijs preču spējai saglabāt savas vajadzīgās funkcijas un sniegumu parastas lietošanas gaitā. Lai preces būtu atbilstīgas, tām vajadzētu piemist ilgizturībai, kāda parasti piemīt tāda paša veida precēm un kādu patērētājs var pamatoti sagaidīt, ņemot vērā konkrēto preču veidu. Ņemot vērā, ka šā brīža regulējums paredz divu gadu prasījumu tiesību termiņu, tas nozīmē, ka patērētājs sagaida, ka preces būs atbilstošas vismaz šo noteikto termiņu. Lai palielinātu uzticēšanos iekšējā tirgus darbībai, ir jāveicina neatbilstīgu produktu neielaišana Eiropas Savienības tirgū.KomercgarantijaAr Likumprojektu tiek aizstāts garantijas jēdziens ar komercgarantiju. Praksē novērots, ka patērētājam, iegādājoties preci, tiek norādīts, ka patērētājam ir divu gadu garantija, kas patiesībā ir nevis garantija, bet gan patērētāja prasījumu tiesības. Savukārt garantija ir papildus bezmaksas apsolījums veikt jebkādas darbības atbilstoši komercgarantijas vai reklāmas sniegtajam raksturojumam, kas pieejams līguma noslēgšanas brīdī vai pirms līguma noslēgšanas.Tiesiskās aizsardzības līdzekļi neatbilstības vai nepiegādes gadījumā Lai arī Likumprojekts izdala atsevišķas prasības digitālajam saturam un digitālajam pakalpojumam, patērētājam ir noteikti tādi tiesiskās aizsardzības līdzekļi, kas pēc būtības atbilst preces un digitālā satura vai digitālā pakalpojuma raksturam – neatbilstības novēršana, nomaiņa (tikai preces gadījumā), cenas samazinājums, līguma atcelšana. Likumprojektā ir noteikta kārtība, kādā veidā patērētājs var realizēt savas tiesības gadījumā, ja tam pārdota līguma noteikumiem neatbilstoša prece vai digitālais saturs vai digitālais pakalpojums. Lai veicinātu preču ilgtspēju, neatbilstošas preces gadījumā patērētājam sākotnēji ir jāizmanto tiesības, kas ļautu pārdevējam precei nodrošināt atbilstību līguma noteikumiem un tikai gadījumos, kad tas nav iespējams, tas atkārtoti nav novērsts, radītu nesamērīgas izmaksas vai būtiskas neērtības patērētājam, patērētājs varētu izmantot tiesības līgumu atcelt. Tomēr jāņem vērā fakts, ka patērētājs ir tiesīgs pieprasīt cenas samazinājumu vai līguma izbeigšanu, ja pēc pārdevēja centieniem nodrošināt preces atbilstību, neatbilstība parādās atkārtoti. Šādos gadījumos jāņem vērā tas, ka patērētājs varētu būt zaudējis uzticēšanos pārdevēja spējai panākt preču atbilstību, īpaši dārgu vai sarežģītu preču gadījumos.Savukārt digitālā satura vai digitālā pakalpojuma atbilstības gadījumā patērētājam sākotnēji ir jāļauj pārdevējam vai pakalpojuma sniedzējam novērst neatbilstību, tomēr gadījumā, ja atbilstība līguma noteikumiem nav panākta, patērētājs var izvēlēties tiesības atcelt līgumu. Likumprojekts arī paredz iespēju patērētājam atlikt maksājumu līdz brīdim, kamēr pārdevējs vai pakalpojums sniedzējs ir izpildījis savus pienākumus attiecībā uz neatbilstības novēršanu. Vienlaikus tiek paredzēts, ka patērētājam par savu vēlmi atlikt maksājumu būs jāinformē pārdevējs pēc iespējas ātrāk, bez nepamatotas kavēšanās. Savukārt pārdevējam šādos gadījumos būs jāinformē trešās personas, ja pamatlīgumam ir saistītais līgums, piemēram, līzinga gadījumos. Vienlaikus tiks uzskatīts, ka pārdevējs savu pienākumu attiecībā uz neatbilstības novēršanu ir izpildījis ar brīdi, kad pārdevējs paziņojis patērētājam par preces atbilstības panākšanu. Ja patērētājs uzskatīs, ka precei tomēr neatbilstība pastāv, patērētājs varēs atkārtoti iesniegt paziņojumu par maksājumu atlikšanu līdz preces atbilstības panākšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Patērētāju tiesību aizsardzības centrs (PTAC) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā paredzētais tiesiskais regulējums ietekmēs komersantus, kas nodarbojas ar preču tirdzniecību un pakalpojumu sniegšanu.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz ieviest efektīvāku mehānismu, kā nodrošināt preču pārdošanu tiešsaistē un veicināt e-komerciju, vienlaikus saglabājot augstu patērētāju tiesību aizsardzības līmeni. Papildus, Likumprojektā paredzētais veicina komersantus pārdot un izvēlēties tirdzniecībai tikai kvalitatīvas preces. Attiecīgi, Likumprojekta ietekme uz tautsaimniecību un administratīvo slogu nav paredzama, jo tiesiskais regulējums aizsargā patērētājus pret neatbilstošu preču, digitālā satura vai digitālā pakalpojuma iegādi. Paredzams, ka regulējums veicinās konkurētspēju, piedāvājot patērētājiem iegādāties atbilstošas un pēc iespējas kvalitatīvākas preces, kuras nebūtu jālabo vai jāmaina, kas varētu ietekmēt patērētāju turpmāko izvēli iegādāties preces, digitālo saturu vai pakalpojumu pie konkrēta komersanta. Attiecīgi regulējums veicina arī pozitīvu ietekmi uz vidi, jo Likumprojekts paredz neatbilstošas preces sākotnēji labot jeb novērst preču trūkumus un tikai noteiktos gadījumos, kad tas nav iespējams, tās mainīt vai izbeigt līgumu, nodrošinot mazāku preču izmešanas gadījumus.Administratīvais slogs nemainās, jo tiesības un pienākumi attiecībā uz preču neatbilstības novēršanu bija paredzēti jau esošajā regulējumā, tos ar Likumprojektu tikai precizējot. Lai arī Likumprojekts izdala atsevišķi digitālo saturu un digitālo pakalpojumu, tomēr jāņem vērā, ka iepriekš attiecībā uz šo grupu tiesības un pienākumi izrietēja no preču un pakalpojumu prasībām, tāpēc šīs tiesības un prasības tiek nodalītas un precizētas, nevis radītas jaunas. |
| 3. | Administratīvo izmaksu monetārs novērtējums | Likumprojekta tiesiskajam regulējumam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Likumprojekta tiesiskajam regulējumam nav ietekmes uz administratīvajām izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts izstrādāts, lai pārņemtu 2019.gada 20.maija Direktīvas 2019/770 un 2019.gada 20.maija Direktīvas 2019/771 prasības, kuras jāpārņem līdz 2021.gada 1.jūlijam (piemēro ar 2022.gada 1.javāri), kā arī atsevišķas normas no 2019.gada 27.novembra Direktīvas 2019/2161, kuras jāpārņem līdz 2021.gada 28.novembrim (piemēro no 2022.gada 28.maija).  |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2019/770  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 2.panta 2.punkts | PTAL 1.panta 8.1punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 3.punkts | PTAL 1.panta 6.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 4.punkts | PTAL 1.panta 17.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 7.punkts  | PTAL 1.panta 18.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 9.punkts | PTAL 1.panta 8.2 punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 10.punkts | PTAL 1.panta 13.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 11.punkts | PTAL 1.panta 14.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 12.punkts | PTAL 1.panta 15.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 3.panta 1.punkts | PTAL 2.1 panta ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 5.panta 1.punkts | PTAL 16.2 panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 5.panta 2.punkts | PTAL 16.2 panta otrā daļa  | Ieviests pilnībā. | Likumprojekts nenosaka stingrākas prasības kā ES tiesību akts. |
| 6.pants | PTAL 16.4 panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 7.pants | PTAL 16.1 panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 8.panta 1.punkts | PTAL 16.1 panta pirmā un otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 8.panta 2.punkts | PTAL 16.1 panta trešā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 8.panta 3.punkts | PTAL 16.1 panta ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 8.panta 4.punkts | PTAL 16.1 panta sestā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 8.panta 5.punkts | PTAL 16.1 panta septītā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 9.pants | PTAL 16.3 pants | Ieviests pilnībā. | Likumprojekts nenosaka stingrākas prasības kā ES tiesību akts. |
| 11.panta 1.punkts | PTAL 27.panta 1.2 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 11.panta 2.punkts | PTAL 27.panta 1.2 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 11.panta 3.punkts | PTAL 27.panta 1.3 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 12.panta 1.punkts | PTAL 16.4 panta otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 12.panta 2.punkts | PTAL 16.4 panta trešā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 12.panta 3.punkts | PTAL 16.4 panta ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 12.panta 4.punkts | PTAL 16.4 panta piektā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 12.panta 5.punkts | PTAL 16.4 panta sestā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 13.panta 1.punkts | PTAL 30.2 panta pirmā daļa  | Ieviests pilnībā. | Likumprojekts nenosaka stingrākas prasības kā ES tiesību akts. |
| 13.panta 2.punkts | PTAL 30.2 panta otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 1.punkts | PTAL 29.2 panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 2.punkts | PTAL 29.2 panta otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 3.punkts | PTAL 29.2 panta trešā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 4.punkts | PTAL 29.2 panta ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 5.punkts | PTAL 29.2 panta piektā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 6.punkts | PTAL 29.2 panta sestā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 15.pants | PTAL 30.3 pants pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 16.panta 1.punkts | PTAL 30.3 pants piektā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 16.panta 3.punkts | PTAL 30.3 pants sestā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 16.panta 4.punkts | PTAL 30.3 pants septītā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 16.panta 5.punkts | PTAL 30.3 pants astotā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 17.panta 1.punkts | PTAL 30.3 pants otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 17.panta 2.punkts | PTAL 30.3 pants trešā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 17.panta 3.punkts | PTAL 30.3 pants ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 18.panta 1.punkts | PTAL 30.3 pants devītā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 18.panta 2.punkts | PTAL 30.3 pants desmitā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 18.panta 3.punkts | PTAL 30.3 pants vienpadsmitā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 19.panta 1.punkts  | PTAL 16.5 panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 19.panta 2.punkts | PTAL 16.5 panta otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 19.panta 4.punkts | PTAL 16.5 panta trešā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 20.pants  | PTAL 33.panta ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| Attiecīgā ES tiesību akta datums, numurs un nosaukums | Direktīva 2019/771 |
| 2.panta 5.punkts  | PTAL 1.panta 6.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 7.punkts | PTAL 1.panta 8.1 punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 8.punkts | PTAL 1.panta 13.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 9.punkts | PTAL 1.panta 14.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 10.punkts | PTAL 1.panta 15.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 12.punkts | PTAL 16.panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 13.punkts | PTAL 1.panta 16.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 2.panta 14.punkts | PTAL 1.panta 19.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 6.pants  | PTAL 14.panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 7.panta 1.punkts | PTAL 14.panta pirmā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 7.panta 3.punkts | PTAL 17.panta 1.1 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 7.panta 4.punkts | PTAL 33.panta piektā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 7.panta 5.punkts | PTAL 14.panta trešā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 10.panta 1.punkts | PTAL 27.panta 1.1 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 10.panta 2.punkts | PTAL 27.panta 1.1 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 11.panta 1.punkts | PTAL 13.panta trešā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 11.panta 3.punkts | PTAL 13.panta ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 13.panta 4.punkts | PTAL 28.panta piektā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 13.panta 6.punkts | PTAL 28.pnta divpadsmitā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 3.punkts | PTAL 28.pnta vienpadsmitā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 14.panta 4.punkts | PTAL 28.pnta trīspadsmitā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 15.pants | PTAL 28.panta 5.1 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 16.panta 1.punkts | PTAL 28.panta 6.1 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 16.panta 2.punkts | PTAL 28.panta 6.2 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 16.panta 3.punkts | PTAL 28.panta 6.3 daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 17.panta 1.punkts | PTAL 16.panta pirmā, trešā un ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 17.panta 2.punkts | PTAL 16.panta otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 17.panta 3.punkts | PTAL 16.panta otrā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| Attiecīgā ES tiesību akta datums, numurs un nosaukums | Direktīva 2019/2161 |
| 4.panta 1.punkta a. apakšpunkts | PTAL 1.panta 6.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 1.punkta d. apakšpunkts | PTAL 1.panta 8.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 1.punkta e. apakšpunkta 16.apakšpunkts | PTAL 1.panta 8.1punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 1.punkta e) apakšpunkta 19.apakšpunkts | PTAL 1.panta 13.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 1.punkta e) apakšpunkta 20.apakšpunkts | PTAL 1.panta 14.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 1.punkta e) apakšpunkta 21.apakšpunkts | PTAL 1.panta 15.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 2.punkta a)apakšpunkts | PTAL 41.panta 6.daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 2.punkta b) apakšpunkts | PTAL 2.1 panta ceturtā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 2.punkta c) apakšpunkta i)apakšpunkts | PTAL 41.panta trešā daļa 3.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 2.punkta c) apakšpunkta ii)apakšpunkts | PTAL 1.panta 6.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 3.punkta a)apakšpunkts  | PTAL 17.panta pirmā daļa 6.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 3.punkta b)apakšpunkta g) apakšpunkts | PTAL 17.panta pirmā daļa 8.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 3.punkta b)apakšpunkta h) apakšpunkts | PTAL 17.panta pirmā daļa 9.punkts | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 10.punkta 5.apakšpunkts  | PTAL 30.3 pants sestā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 10.punkta 6.apakšpunkts | PTAL 30.3 pants septītā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 10.punkta 7.apakšpunkts | PTAL 30.3 pants septītā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 10.punkta 8.apakšpunkts | PTAL 30.3 pants astotā daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| 4.panta 11.punkta a) apakšpunkts | PTAL 12.panta vienpadsmitā prim daļa | Ieviests pilnībā. | Likumprojekts nenosaka stingrākas prasības kā ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīva 2019/2161, Direktīvas 2019/770 un Direktīvas 2019/771 normas tiek transponētas atbilstoši nacionālajai tiesību sistēmai. Dalībvalstu paredzētā rīcības brīvība izmantota tiktāl, lai neietekmētu nacionālo tiesību sistēmu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar.  |
| Cita informācija | Direktīvas 2019/2161 normas, īpaši attiecībā uz Direktīvas 2011/83/ES grozījumiem, kas nav pārņemtas šajā Likumprojektā, tiks pārņemtas citos normatīvajos aktos Direktīvas 2019/2161 noteiktajā termiņā (Negodīgas komercprakses aizlieguma likumā, 2014.gada 20 maija Ministru kabineta noteikumos Nr.255 “Noteikumi par distances līgumu”, 2014.gada 20 maija Ministru kabineta noteikumos Nr.254 “Noteikumi par līgumu, kas noslēgts ārpus patstāvīgās saimnieciskās vai profesionālās darbības vietas” un 1999.gada 18.maija Ministru kabineta noteikumi Nr.178 “Kārtība, kādā norādāmas preču un pakalpojumu cenas”.Direktīvas 2019/2161 4.panta pirmā punkta c. apakšpunkta definīcijas “pārdošanas līgums” un “pakalpojumu līgums” netiks iekļautas kā atsevišķas definīcijas patērētāju tiesību regulējušos normatīvajos aktos, jo Civillikuma 2002. un 2004.panta regulējums ietver sevī pārdošanas līguma un pakalpojuma līguma skaidrojumu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un informēšana tiks nodrošināta nosūtot Likumprojektu nozarei viedokļa sniegšanai, kā arī ievietojot Likumprojektu sabiedrības apspriešanai 1) Ekonomikas ministrijas tīmekļvietnē <https://www.em.gov.lv/lv/Ministrija/sabiedribas_lidzdaliba/> un 2) Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti>  |
| 2. | Sabiedrības līdzdalība projekta izstrādē | Sabiedrības līdzdalība un informēšana nodrošināta, sniedzot iespēju izteikt savu viedokli, nosūtot to rakstveidā Ekonomikas ministrijai. |
| 3. | Sabiedrības līdzdalības rezultāti | Sabiedrības līdzdalības rezultātā tika iesniegti viedokļi no Latvijas Patērētāju interešu aizstāvības asociācijas, Latvijas Darba devēju konfederācijas un Latvijas Līzinga devēju asociācijas. Latvijas Patērētāju interešu aizstāvības asociācija aicināja nodrošināt augstāku patērētāju aizsardzības līmeni pagarinot prasījumu tiesību termiņu atsevišķām preču grupām, kā arī pagarināt prezumpcijas par neatbilstības izcelsmi termiņu. Vienlaikus Latvijas Patērētāju interešu aizstāvības asociācija norādīja, ka patērētāja jaunās tiesības aizturēt maksājuma veikšanu būtu jāprecizē, piemēram, šo tiesību izmantot tikai gadījumos, kad atliktais maksājums tiek finansēts ar saistītā kreditēšanas līguma palīdzību, jo varētu būt neskaidrības ar soda sankcijām vai lielākiem procentiem par aizdevuma lietošanu. Ekonomikas ministrija, izvērtējot sniegtos priekšlikumus, norāda, ka lai arī izprot nepieciešamību radīt apstākļus, kuru rezultātā tiktu veicināta preču ilgtspēja, šobrīd nesaskata iespējas pagarināt patērētāja prasību tiesību termiņu, jo šādai iniciatīvai ir nepieciešams izvērtējums, kas pierādītu, ka tieši šādā veidā tiks nodrošināts augstāks patērētāju aizsardzības līmenis un veicināta preču ilgtspēja. Savukārt, Latvijas Darba devēju konfederācija norāda uz izmaksu jautājumiem un digitālā satura lietošanas precizējošiem jautājumiem, kā arī par Likumprojekta normu tūlītēju spēkā stāšanos. Jānorāda, ka atbilstoši Direktīvas 2019/770 24.pantam un Direktīvas 2019/771 24.pantam prasības Dalībvalstīm ir jāpārņem līdz 2021.gada 1.jūlijam, savukārt tās ir piemērojamas ar 2022.gada 1.javāri.Vienlaikus Latvijas Līzinga devēju asociācija norāda, ka Likumprojektu nevajadzētu attiecināt uz pakalpojuma sniedzēju, bet tikai uz preču pārdevēju. Jānorāda, ka ar Likumprojektu tiek pārņemtas prasības no Direktīvas 2019/770, Direktīvas 2019/771 un Direktīvas 2019/2161 un prasības tiek attiecinātas ne tikai uz preču pārdevējiem, bet, piemēram, digitālā pakalpojuma sniedzējiem. Tāpat kā Latvijas Patērētāju interešu aizstāvības asociācija, arī Latvijas Līzinga devēju asociācija norāda uz nepieciešamajiem precizējumiem saistībā ar patērētāja tiesībām uz maksājuma atlikšanu, tomēr jānorāda, ka precizējumiem šo tiesību izmantošanā nevajadzētu radīt situāciju, ka patērētājam šādas iespējas faktiski nav vai tas patērētājam rada papildus finansiālās izmaksas. Papildus Ekonomikas ministrija nav ņēmusi vērā sabiedrības līdzdalībā sniegto viedokli par prasībām, kas izriet no Direktīvas 2019/770 un Direktīvas 2019/771, kuru pārņemšanā nav iespējama Dalībvalstu izvēlēs iespēja.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs (PTAC) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta prasību atbilstības kontroli veiks Patērētāju tiesību aizsardzības centrs.Jaunu institūciju izveide, esošu institūciju likvidācija vai reorganizācija nav nepieciešama. Likumprojekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Kudure-Ševčuka 67013179

Evita.Kudure-Sevcuka@em.gov.lv

Grabe, 67013014

Kristine.Grabe@em.gov.lv